Ιντιανάπολις Τζετς

Οι Ιντιανάπολις Τζετς (αγγλικά: Indianapolis Jets) ήταν ομάδα καλαθοσφαίρισης του Basketball Association of America (πρόδρομος του σημερινού NBA). Ο σύλλογος είχε έδρα την Ιντιανάπολις της Ιντιάνα και χρησιμοποίησε ως γήπεδο το Butler Fieldhouse.

 Ιστορία 
Το 1931, ο Φρανκ Κάουτσκι, ένας παντοπώλης στην Ιντιανάπολις, δημιούργησε μια επαγγελματική ομάδα μπάσκετ και την ονόμασε Ιντιανάπολις Κάουτσκις. Η ομάδα έπαιξε για δύο σεζόν (1935–37) στο Midwest Basketball Conference και το 1937 έγινε ένα από τα αρχικά μέλη του νεοσύστατου National Basketball League (NBL).

Η σεζόν 1946-47 ήταν η καλύτερη για τον σύλλογο, καθώς πήρε τις περισσότερες νίκες (27) στο πρωτάθλημα και κέρδισε το World Professional Basketball Tournament. Σημαντικότερος παίκτης εκείνη τη χρονιά ήταν ο σέντερ Άρνι Ρίσεν.

Την αγωνιστική περίοδο 1948-49, η ομάδα άλλαξε το όνομά της σε Ιντιανάπολις Τζετς και εντάχθηκε στο πρωτάθλημα του BAA μαζί με άλλους τρεις συλλόγους από το NBL (Μινεάπολις Λέικερς, Ρότσεστερ Ρόγιαλς και Φορτ Γουέιν Πίστονς). Η σεζόν όμως δεν πήγε καλά και οι Τζετς τερμάτισαν στην τελευταία θέση της Δυτικής κατηγορίας με 18 νίκες και 42 ήττες.

Η ομάδα διαλύθηκε μετά το τέλος της περιόδου και έτσι δεν έλαβε μέρος στην εναρκτήρια σεζόν του NBA, αμέσως μετά τη συγχώνευση BAA και NBL. Για τη σεζόν 1949-50, δημιουργήθηκε ένας νέος σύλλογος στην Ιντιανάπολις με την ονομασία Ιντιανάπολις Ολύμπιανς.

 Αποτελέσματα ανά περίοδο 
 Περίοδος Πρωτάθλημα Περιφέρεια Θέση Κατηγορία Θέση Νίκες Ήττες % ΝικώνPlayoffs Βραβεία Ιντιανάπολις Κάουτσκις1935-36MBC————9375,0%——1936-37MBC————2528,6%Δεν προκρίθηκε—1937-38NBL————4930,8%Δεν προκρίθηκε—1938-39NBL————131350,0%Δεν προκρίθηκε—1939-40NBL————91932,1%Δεν προκρίθηκε—1941-42NBL————121152,2%0-2—1945-46NBL————102231,2%Δεν προκρίθηκε—1946-47NBL————271761,4%2-3—1947-48NBL————243540,7%1-3— Ιντιανάπολις Τζετς1948-49BAA——Δυτική6η184230,0%Δεν προκρίθηκε—

 Σημαντικά πρόσωπα 
Προπονητές
 Μπρους Χέιλ

Παίκτες
 Άρνι Ρίσεν
 Τζον Γούντεν
 Τσαρλς Μέρφι
 Μπραντς ΜακΚράκεν

 Παραπομπές 

Κατηγορία:Ανενεργές ομάδες του NBA
Κατηγορία:Ομάδες του BAA
Κατηγορία:Ιδρύσεις αθλητικών συλλόγων το 1931
Κατηγορία:Ιδρύσεις ομάδων καλαθοσφαίρισης το 1931